9. ΒΑΣΙΛΙΚΟΝ ΔΙΑΤΑΓΜΑ της 22/25 Ιουλ. 1923 Περί καθορισμού αποζημιώσεως εν περιπτώσει απωλείας, βλάβης, φθοράς ή παραβιάσεως ταχυδρομικού δέματος, επισυμβάσης κατά την μεταφοράν του επί ατμοπλοίου. Άρθρον μόνον.-Προς εξακρίβωσιν της αξίας του περιεχομένου ταχυδρομικού δέματος και καθορισμόν του ποσού της καταβληθησομένης προς τους αποστολείς αποζημιώσεως εν περιπτώσει απωλείας, βλάβης, φθοράς ή παραβιάσεως του δέματος εξ υπαιτιότητος των κατά την 1 παρ. του άρθρ. 5 του προμνησθέντος αλληλεγγύως ευθυνομένων, λαμβάνονται υπ’ όψει τα φορτωτικά έγγραφα, το τιμολόγιον και ακόμη η εμπορική αλληλογραφία, αρμοδίως επικυρωμένα παρά των κατά τόπους εμπορικών επιμελητηρίων. Εν αδυναμία προσαγωγής των ανωτέρω δικαιολογητικών εγγράφως, προσηκόντως βεβαιουμένης και ταύτης υπό του αρμοδίου επιμελητηρίου, δύναται να προσαχθή υπεύθυνος δήλωσις του αποστολέως, δεόντως κεκυρωμένη υπό των κατά τόπους αρμοδίων επιμελητηρίων ή προξενικών αρχών. 